باتی آفریقا اؤلکه‌لرین‌دن مالی‌ده هله کیملیگی تعیین اولونمایان شخصلرین طوارقلرین یاشادیغی کندلره تشکیل ائتدیگی سالدیریدا ۳۴ نفر حیاتینی ایتیردی.
اولوسال مطبوعات‌داکی خبرلره گؤره، موتورسیکلتلی بیر قروپ سالدیرقان، اؤلکه‌نین مانئکا شهرینه باغلی طوارقلرین یاشادیغی ایکی کنده سلاح‌لی سالدیری تشکیل ائتدی.
مانئکا والیسی نانوت کوتیا، سالدیریدا ۳۴ نفرین حیاتینی ایتیردیگینی، چوخ ساییدا انسانین یارالاندیغینی ایفاده ائتدی.
کوتیا، عینی بؤلگه‌ده گئچه‌ن آی، قبیله‌لر آراسی قچاتیشمالاردا تخمیناً ۴۰ نفرین اؤلدویونو قید ائتدی.
بؤلگه‌ده گئچه‌ن ایلکی توپلومسال شدت حادثه‌لرین‌ده، چوخو فولانی و طوارق قبیله‌لرینه منسوب ۲۰۰دن چوخ انسان اؤلدورولدو. منشأ‌لرینین اندولس فاتحی طارق بن زیاد ایله آمازیکلیلر دایاندیغی روایت ائدیله‌ن طوارقلر، ان چوخ لیبی، مالی، نیجر و بورکینا فاسودا یاشاییر. آفریقانین ان بؤیوک و کؤک‌لو قبیله‌لری آراسین‌دا یئر آلان طوارقلرین جمعیتینین ۳،۵ میلیون اولدوغو تخمین ائدیلیر.
